CELEX: 32013R0444
Language: sk
Date: 2013-05-07 00:00:00
Title: Vykonávacie nariadenie Komisie (EÚ) č. 444/2013 zo 7. mája 2013 o zatriedení určitého tovaru do kombinovanej nomenklatúry

15.5.2013   
            
            
               SK
            
            
               Úradný vestník Európskej únie
            
            
               L 130/19
            
         VYKONÁVACIE NARIADENIE KOMISIE (EÚ) č. 444/2013
   zo 7. mája 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. mája 2013
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok je žltý až žltohnedý prášok s obsahom (v hmotn. %):
                  
                              bielkovín
                           
                           
                              62,5
                           
                        
                              škrobu/glukózy
                           
                           
                              7
                           
                        
                              vlhkosti
                           
                           
                              9
                           
                        
                              hrubej vlákniny
                           
                           
                              3,9
                           
                        
                              tuku
                           
                           
                              1,1
                           
                        
                              popola
                           
                           
                              6
                           
                        Výrobok sa získava z odtučnených sójových bôbov po extrakcii oleja, ďalším extrahovaním vodou a etanolom s cieľom odstrániť rozpustné uhľohydráty a minerály.
                  Výrobok nie je vhodný na ľudskú spotrebu, používa sa ako krmivo pre zvieratá.
               
               
                  2309 90 31
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 1 ku kapitole 23 a znením číselných znakov KN 2309, 2309 90 a 2309 90 31.
                  Výrobok je bielkovinový koncentrát a nie je zostatkom priamo vzniknutým extrakciou sójových bôbov. Zatriedenie do položky 2304 je preto vylúčené.
                  Tento výrobok sa získava spracovaním odtučnených sójových bôbov tak, že stráca podstatné vlastnosti pôvodnej suroviny (pozri poznámku 1 ku kapitole 23 a vysvetlivky k harmonizovanému systému k položke 2309).
                  Výrobok nie je vhodný na ľudskú spotrebu a je určený výlučne ako krmivo pre zvieratá. Výrobok sa preto má zatriediť pod číselný znak KN 2309 90 31 ako ostatné prípravky druhu používaného ako krmivo pre zvieratá.